11/03/2010 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Promoción Económica
Convocatoria do programa de socorrismo e limpeza de praias dirixido aos concellos da provincia, anualidade 2010

A finalidade desta convocatoria é apoiar aos concellos da provincia no sostenemento dos gastos da contratación de socorristas nas piscinas municipais dos concellos do interior e das cuadrillas ou contratos de limpeza de praias marítimas durante a temporada de verán 2010, conforme ao disposto na Lei 7/85 de bases de réxime local, no Regulamento de servicios das corporacións locais e na Lei 5/1997, de administración local de Galicia, e con cargo ao orzamento da Deputación para o exercicio 2010. Non poderán ser obxecto de axuda na presente convocatoria as actividades ou investimentos subvencionados no mesmo exercicio a través doutras convocatorias de subvencións ou de plans provinciais da Deputación. Poderán optar ás axudas contidas na presente convocatoria: - Os concellos do interior que posúan piscinas municipais ou praias fluviais para o sostenemento de socorristas - Os concellos que conten no seu termo municipal con algunha praia marítima para as tarefas de limpeza A Deputación poderá conceder: - Subvencións ata un máximo de 3.000 euros para costear o sostenemento dun socorrista durante un prazo máximo de tres meses entre xuño e setembro - Subvencións ata un máximo de 33.840 euros para costear o sostenemento das cuadrillas para limpeza de praias durante un prazo máximo de tres meses entre xuño e setembro O importe da subvención solicitada poderá oscilar entre o 20% e o 80% do orzamento estimativo de gastos, que deberá axustarse aos seguintes importes máximos: Sostenemento de socorrista: Custo máximo por socorrista e mes = 1.250 € Sostenemento da cuadrilla: Custo máximo por cuadrilla e mes = 4.700 € O custo mensual da cuadrilla calculouse sobre unha composición dun capataz, catro peóns e materiais. De acordo co anterior, as axudas a solicitar poderán acadar: - Un orzamento máximo de 3.750 euros polo sostenemento de un socorrista durante un prazo máximo de tres meses comprendidos entre xuño e setembro - Un orzamento máximo de 42.300 euros, polo sostenemento de tres cuadrillas durante un prazo máximo de tres meses comprendidos entre xuño e setembro Os concellos que presten os servizos de socorrismo ou limpeza de praias mediante a contratación de empresas deberán respetar os mesmos límites indicados no parágrafo anterior. As solicitudes deberán formularse nos modelos normalizados que se facilitarán no Rexistro Xeral da Deputación, na Sección de Promoción Económica ou na páxina web da Deputación www.dicoruna.es, e que incluirán os seguintes documentos: a. Certificación do acordo de solicitude da subvención b. Acreditación de estar ao corrente das obrigas tributarias, coa Seguridade Social e coa Deputación c. Autorización, no seu caso, para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social no momento de recoñecer as obrigas e ordear os pagamentos das subvencións d. Compromiso de facer constar en todo tipo de información que realice no desenvolvemento da actividade subvencionada, a colaboración prestada pola Deputación Provincial da Coruña (art.17h) y n) da Lei xeral de subvencións, art 31.1 do seu Regulamento e base 50.2.8 de execución do presuposto) e. Compromiso de solicitar polo menos tres ofertas de distintos proveedores no caso de que o gasto sexa superior a 12.000€ para a adquisición de equipamento ou prestación de servizos, nos termos do art.31.3 da Lei xeral de subvencións. f. Memoria explicativa da actividade a realizar, que comprenderá os seguintes aspectos: - Custo mensual e total do contrato, respetando os límites sinalados na cláusula 3 - Calendario fixado para a prestación do servizo - Importe da subvención solicitada que, con carácter xeral, deberá oscilar entre o 20% e o 80% do orzamento estimativo de gastos, de acordo co establecido na base 3. Documentación específica limpeza de praias: - Nome e nivel de equipamento de cada praia - Breve descripción do servizo a prestar Documentación específica socorrismo: - Superficie e localización da piscina - Nivel de ocupación - Breve descripción do servizo a prestar As solicitudes presentaranse no Rexistro Xeral da Deputación e na forma prevista no art.38.4 da Lei 30/1992, de réxime xurídico das administracións públicas e do procedemento administrativo común. O prazo de presentación de solicitudes será de TRINTA DIAS contados a partir do día seguinte ao de publicación da presente convocatoria no Boletín Oficial da Provincia. A concesión das subvencións realizarase, previo informe da Intervención Provincial, mediante resolución da presidencia, a proposta motivada da comisión avaliadora e requerirá informe do Servizo de Fomento, no que se reflicta que da información que consta no seu poder, derívase que os beneficiarios cumplen todos os requisitos necesarios para acceder ás subvencións. A comisión avaliadora estará composta polos seguintes membros: Presidente: Deputado presidente da Comisión de Plans Especiais, Medio Ambiente, Contratación e Equipamentos Vocais: Tres deputados designados polo presidente da Deputación Actuará como Secretario, sen voto, un funcionario do Servizo de Fomento A selección das peticións e a cuantía das subvencións determinarase unha vez consideradas as actividades que se van realizar, aplicando os seguintes criterios de baremación: Limpeza de praias - Número de praias e superficie total das mesmas, criterio que poderá ser avaliado ata con un 70%. A estes efectos, considerarase a superficie das praias segundo os datos do Ministerio de Medio Ambiente y Medio Rural y Marino (www.mma.es) - Número de beneficiarios, criterio que poderá ser avaliado ata con un 20%. A estes efectos terase en conta a poboación oficial do concello segundo os datos do Instituto Nacional de Estadística (www.ine.es) - Nivel de equipamento das praias, criterio que poderá ser avaliado ata con un 10% Socorrismo - Superficie da piscina, que poderá ser avaliado ata un 70% - Número de beneficiarios. A estes efectos terase en conta a poboación oficial do concello, criterio que poderá ser avaliado ata con un 20% - Nivel de ocupación da piscina, que poderá ser avaliado ata un 10% A resolución de concesión será notificada expresamente a todos os solicitantes. Contra o rexeitamento expreso ou presunto das solicitudes presentadas poderán formularse os recursos que procedan. A Deputación aboará o 100% do total concedido como aportación provincial, con carácter de anticipo prepagable, simultáneamente coa concesión da subvención sempre que: - Estén xustificadas as subvencións concedidas nos anos anteriores para o mesmo fin, de acordo co establecido na base 55.3ª de execución do presuposto do ano 2010 - O concello esté ao corrente nas súas obrigas tributarias, coa Seguridade Social e coa Deputación Provincial - O concello non teña pendente de reintegro ningunha cantidade correspondente á convocatoria anterior. Dentro do prazo establecido a tal fin, deberán acreditar os gastos realizados mediante a presentación da documentación xustificativa que se establece no apartado 7.3. Para os efectos de xustificación, defínese o coeficiente de financiamento como o cociente entre o importe de subvención solicitado e o importe do orzamento estimativo de gastos. Subvención solicitada Coeficiente de financiamento = ------------------------------------------------------- Orzamento de gastos A aplicación deste coeficiente ao importe da subvención concedida dará lugar ao orzamento subvencionable, que será o que se debe xustificar para cobrar a totalidade da subvención, é dicir: Importe da subvención concedida Mínimo a xustificar = ------------------------------------------------------------------------------ Coeficiente de financiamento No caso de percepción doutras subvencións ou axudas de administracións públicas ou entidades privadas para a mesma finalidade, o importe mínimo a xustificar será a suma de todas as subvencións percibidas. Para xustificar a subvención os concellos poderán utilizar os modelos normalizados que se facilitarán na Sección de Promoción Económica e na páxina web da Deputación http://www.dicoruna.es/, comprensivos dos seguintes aspectos: A. Certificación acreditativa de ter cumprida a finalidade da subvención mediante a realización das actividades para as que foi concedida B. Certificación ter cumprido o compromiso de publicidade da colaboración financeira da Deputación en toda a información que se teña feito da actividade subvencionada C. Relación detallada das subvencións ou axudas obtidas doutras Administracións públicas ou entidades privadas para o mesmo obxecto asi como de calquera outra fonte de financiamento, ou pola contra, declaración de non recibir ningunha. D. Certificación expedida polo Secretario da entidade, co visto e prace do seu presidente, na que se faga constar que o gasto foi reflectido, na forma preceptiva, no libro de contabilidade do concello, segundo o disposto no art.14.1 da Lei 38/2003 de 17 de novembro, xeral de subvencións. E. Certificación expedida polo Interventor ou Secretario da relación clasificada dos pagos realizados, con identificación dos conceptos de gasto, acreedores (nome, apelidos e NIF), número de factura, data de emisión e importe. No caso de contratación directa do servizo polo concello, a relación de pagos deberá identificar os traballadores contratados e os importes aboados, con separación do importe total devengado e da seguridade social a cargo da empresa, así coma os meses de duración da contratación. F. Unha memoria xustificativa do cumprimento das condicións impostas na concesión da subvención, con indicación das actividades realizadas e os resultados obtidos. Asimesmo, o concello deberá acreditar que está ao corrente das obrigas tributarias, coa Seguridade Social e coa Deputación, ou ben autorizar á Deputación para que solicite as correspondentes certificacións acreditativas. O prazo para a xustificación das subvencións finalizará o 31 de decembro do 2010, se ben antes de finalizar o prazo poderá ampliarse por solicitude do interesado ou por proposta razoada da unidade xestora. Se non se presentara a xustificación dentro de prazo (inicial ou prorrogado), aplicarase o réxime sancionador previsto no punto 8 das presentes bases. De acordo co estipulado no artigo 70.3 do Real Decreto 887/2006, polo que se aproba o Regulamento da Lei 38/2003 Xeral de Subvencións, unha vez transcurrido o prazo establecido para a xustificación da subvención sen aportar a documentación acreditativa da mesma, requerirase ó beneficiario para que a presente no improrrogable prazo de quince días, indicándolle que, de non aportala nese prazo, perderá o dereito ó cobro da subvención e se lle exisirá o reintegro, ademáis das responsabilidades estabrecidas na Lei 38/2003. A presentación nese prazo adicional non eximirá ó beneficiario das sanciones que correspondan. En calquera caso, a data límite para a xustificación non poderá exceder da fixada nas bases de execución do presuposto xeral da Deputación da Coruña para o exercicio 2010. Logo de ver a documentación xustificativa presentada, o órgano competente valorará o cumprimento das actividades subvencionadas e se a documentación é correcta, procederase á súa aprobación. No caso de que a documentación xustificativa fora incorrecta ou insuficiente, concederase un prazo de dez días para a súa corrección. De non cumprirse este requisito dentro do prazo sinalado, e sempre que se acredite o cumprimento da finalidade, o importe da subvención reducirase proporcionalmente ós gastos xustificados correctamente, aplicando o coeficiente de financiamento O gasto xustificado mediante a documentación sinalada na base 7.3 deberá acadar, a lo menos, o importe do presuposto subvencionado ou a suma das subvencións obtidas de administracións públicas ou entidades privadas, nos termos establecidos no apartado 7.2. Se o importe xustificado fora inferior ó previsto ou a suma das subvencións concurrentes aplicaráse o seguinte réximen: A).- Se o importe xustificado dera lugar a unha subvención provincial superior o anticipo librado, o importe da subvención concedida non se incrementará, dándose por xustificado o importe percibido como anticipo prepagable. B).- Se o importe xustificado dera lugar a unha subvención provincial inferior o anticipo librado, unha vez determinado o importe definitivo da mesma, tramitarase o reintegro do anticipo librado xunto cos intereses de demora na cuantía correspondente. Non se iniciarán expedientes de reintegro cando o importe que resulte a reintegrar sexa inferior a 30€, dándose por xustificado o anticipo prepagable percibido. No caso de que non se efectuara o ingreso do importe a reintegrar no prazo estabrecido ó efecto, autorízase expresamente á Deputación para que poida efectuar a compensación con calquera débito a favor do beneficiario da subvención, a través das entregas a conta da recaudación, no caso de concellos usuarios do Servizo, ou calquera outra subvención que se atope no trámite de pago, para os non usuarios. Asimesmo, no caso de concurrencia de subvencións públicas que se atopen xustificadas, poderá aportarse certificación de Administración concedente, na que se detallen os conceptos subvencionados e os importes xustificados Será de aplicación o réxime sancionador previsto no Título IV da Lei 38/2003, xeral de subvencións, desarrollado polo Título IV do Reglamento da citada Lei. Na determinación de sancións no caso de comisión de falta leve prevista no art.56 de dita lei, aplicarase a multa fixada no art.59 en contía comprendida entre 75 e 6.000 euros. No caso de incumprimento dos prazos de xustificación si o retraso no cumprimento do prazo de xustificación non excede dun mes, a sanción prevista na lei imporase no seu grao mínimo e será do 10% do importe da subvención outorgada co límite de 75 euros. Se excedese dun mes e non chegase a tres, a sanción imporase no seu grao medio e será do 20% do importe da subvención outorgada co límite de 400 euros. Se a extemporaneidade da xustificación excedese de tres meses, a sanción imporase no seu grao máximo que suporá o 30% do importe da subvención sin que poida superar o importe total de 900 euros. O incrumprimento reiterado, polo mesmo beneficiario, en distintas convocatorias nos prazos de xustificación implicará que se apliquen as sancións antes expostas elevando nun grao a que proceda. Toda alteración das condicións tidas en conta para a concesión da subvención, e en todo caso a obtención concorrente de subvencións doutras Administracións públicas ou entidades privadas, poderá dar lugar á modificación da resolución da concesión. Polo tanto, o importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolverá o beneficiario. O beneficiario queda obrigado a facilitar canta información lle sexa requirida pola Deputación e polo Tribunal de Contas e sométese ás responsabilidades e réxime sancionador establecido na Lei xeral presupostaria e, no seu caso, ó disposto no Código penal. O incumprimento das obrigacións derivadas do presente convenio dará lugar á resolución deste, e, no seu caso á devolución das cantidades percibidas cos xuros de mora serados, da da acordo co establecido na Lei 38/2003, de 17 de noviembre, Xeral de Subvencións, autorizándose á Deputación Provincial para utilizar a tal efecto a compensación de tales débitos co concello. Con carácter xeral admitiranse fotocopias sempre que veñan compulsadas: - Ante notario - Polo rexistro xeral da Deputación da Coruña - Polo órgano administrativo que teña no seu poder os documentos orixinais precisos para a xustificación - Polos organismos públicos a que se refire o artigo 38.5 en relación co artigo 38.4 da Lei 30/92 do 26 de novembro. Para o non previsto nesta convocatoria serán de aplicación as normas incluídas nas Bases de execución do presuposto xeral da Deputación da Coruña para o exercicio de 2010. A Coruña, 3 de marzo de 2010 O Presidente, Salvador Fernández Moreda O Secretario, José Luis Almau Supervía